Anzjan jinsab fil-periklu tal-mewt wara li waqa’ t-taraġ f’blokka ta’ apartamenti lbieraħ fi Triq l-Oratorju, in-Naxxar. Il-pulizija kienu infurmati bl-inċident għall-ħabta tal-11.45 p.m. mill-Isptar Mater Dei, fejn ir-raġel, li għandu 68 sena, kien diġà ttieħed. Hu ġie ċċertifikat li kien qiegħed f’qagħda kritika. Aktar investigazzjonijiet għadhom għaddejjin filwaqt li nħatru diversi esperti biex jassistu f’inkjesta maġisterjali.